Bekannti Biispiil sind da että Fazeneetli oder Gelerettli. Churzli isch mer ettis söttigs wider z Sinn  chuu, woni etterem ha welle e Eselsbrugg für das französisch Wort «question» buue. Da juggt mer en alte Glarner Uusdrugg i Chopf ufi - aber ich säge etz nuch nüd gad wele, vilecht wüssed ja de einte vu üüch schu, was gmeint isch. Das Wort hani sit etliche Jaare nümme ghört, und ich ha mer überleit, wonem das eerschtmal begegnet bi, aber ich hami nüd möge erinnere.